Mrkezê Îrtîbatî û Çapemenîye yê HPGyî nasnameyê 3 şehîdanê Zapî eşkera kerdî.
Eşkerayîye wina ya:
''Warê Xoverdayîşî yê Girê Cûdîyî yê Zapî de ke dişmen tede hêrişanê îşxalî rê dewam keno, embazanê ma Cumalî, Tolhildan û Hawar ê ke mîyanê tîmanê hereketînan de ca girewtêne û cade vera dişmenî têgêrayîşî derbê giranî dayî dişmenî ro. Nê embazanê ma mojna ke xoverdayîşê Girê Cûdîyî xoverdayîşêko fedayî yo û nê embazanê ma Hemleya Şorişgêre ya Şehîd Savaş Maraşî daye destpêkerdene. Ma reyna soz danê ke têkoşînê înan bi qerardarî biresnê serfîrazîye.
Nasnameyê embazanê ma yê şehîdan wina yê:
Nameyê Qodî: Cûmalî Devran
Name û Peyname: Îbrahîm Dînçer
Cayê Bîyayîşî: Edene
Maye-Pî: Kamîle-Huseyîn
Tarîx û Cayê Şehadetî: 26ê Gulana 2022yî / Zap
Nameyê Qodî: Tolhildan Karker
Name û Peyname: Mehmet Aylû
Cayê Bîyayîşî: Mêrdîn
Maye-Pî: Milkiye-Salih
Tarîx û Cayê Şehadetî: 26ê Gulana 2022yî / Zap
Nameyê Qodî: Hawar Qamişlo
Name û Peyname: Menaf Alî Îsmaîl
Cayê Bîyayîşî: Qamişlo
Maye-Pî: Mîhate-Alî
Tarîx û Cayê Şehadetî: 26ê Gulana 2022yî / Zap
Embaz Cumalî mîyanê keyeyêkê pirsûsijî de Adana de dadîya xo ra beno. Embaz Cumalî wextê şerê tewr giranî de 2015 de tewrê gerîlayan beno. Embaz Cumalî wextê hêrişanê DAÎŞî de derbazê Metîna beno û tîya de wezîfeyê fermandarîye keno. Embaz Cumalî 2021 de wextê hêrişanê vera Herêmanê Pawitişî yê Medya de tewrê xeylêk çalakîyan beno û şehadetê embaz Cumalî Çorumî ra dima tewrê Hêzanê Taybetan beno, nameyê xo zî keno Cumalî. Embaz Cumalî Warê Xoverdayîşî yê Cûdîyî de têkoşînêkê bêhempayî keno. Ma do mîrasê têkoşînê ey bikerê pîlêr û dersêkê tarîxîyî bidê îşxalkeran.
Embaz Tolhildan Mêrdîn de dadîya xo ra beno la dima keyeyê ci koçê Amedî keno. Embaz Tolhildan verî tewrê xebatanê ciwanan beno. 2019 dima ke xalê ci Fermandarê Eyaletê Mêrdînî Cuma Ewênî şehîd bi, Tolhikdan zî Newroza Amedî de tewrê gerîlayan beno.
Embaz Tolhildan tim wazeno xo aver bero û îdeolojîya Rayberîye zî xo rê esas gêno. Embaz Tolhildan 25ê nîsane de Girê Cûdîyî de vera hêrişanê dişmenî cade têgêreno û derbanê giranan danê dişmenî ro. Embaz Tolhildan heta şehadetê xo şer keno û beno mîsalanê tewr başan ê Apogîran ra yew.
Embaz Hawar Qamişlo de dadîya xo ra beno. Embaz Hawar zî verî tewrê xebatanê ciwanan beno û dima 2016 de tewrê gerîlayan beno. Embaz Hawar wextêkî ra dima pê xîretê xo yê têkoşînî beno fermandar û tim beno perwerê embazîye. Embaz Hawar wextêk mîyanê Hêzanê Taybetan de zî ca gêno û vera hêrişanê îşxalî yê Zap, Avaşîn û Metîna bêteredut tewrê Hemleya Şorişgêre ya Şehîd Savaş Maraşî beno. Embaz Hawar na çarçewe de bi çêrî şer keno û tewrê karwanê şehîdan beno.
Ma sere de keyeyanê ercîyayeyan ê embazanê xo rê, pêro şarê Kurdîstanî yê welatperwerî rê serweşîye wazenê. Ma soz danê ke qesasê embazanê ma yê fedayîyan Cumalî, Tolhildan, Hawaran û pêro şehîdanê şorişî bigêrê, xeyalanê înan bîyarê ca.''
